open-index/open-wikipedia-markdown huggingface dataset:
Ξενής Ξενόπουλος

Ο **Ξενής Ξενόπουλος** είναι Ελληνοκύπριος οδοντίατρος και πολιτικός. Διετέλεσε βουλευτής στην Εκλογική Περιφέρεια Λεμεσού.

## Βιογραφικά στοιχεία
Ο Ξενής Ξενόπουλος γεννήθηκε στο Ζακάκι στις 17 Νοεμβρίου 1935. Ομιλεί, πέρα από την ελληνική, την αγγλική γλώσσα. Σπούδασε οδοντιατρική στο Εθνικό και Καποδιστριακό Πανεπιστήμιο Αθηνών. Εργαζόταν ως οδοντίατρος από το 1960 έως το 2014.

Διετέλεσε πρόεδρος του Οδοντιατρικού Συλλόγου Λεμεσού. Την περίοδο 1968-1985 ήταν μέλος του Παγκύπριου Οδοντιατρικού Συλλόγου, ενώ διετέλεσε και αντιπρόεδρος του συλλόγου.

## Πολιτική διαδρομή
Εξελέγη βουλευτής στις Βουλευτικές εκλογές του 1970 με το Ενιαίο Κόμμα στην Εκλογική Περιφέρεια Λεμεσού για την Β΄ Κοινοβουλευτική Περίοδο.

## Παραπομπές


## Πηγές
* 
* 

Κατηγορία:Βουλευτές Λεμεσού
Κατηγορία:Κύπριοι οδοντίατροι
Κατηγορία:Βουλευτές εκλεγμένοι με το Ενιαίο Κόμμα
Κατηγορία:Βουλευτές Β΄ Κοινοβουλευτικής Περιόδου (Κύπρος)
Ηλιακή έκλειψη της 16ης Ιουλίου 2186

Θα συμβεί μια έκλειψη Ηλίου στις 16 Ιουλίου του 2186, η οποία θα είναι η μεγαλύτερη ολική έκλειψη σε βάθος πολλών χιλιετιών. Η ολική έκλειψη θα ξεκινήσει πάνω από τα νότια νησιά Γκαλαπάγκος (με διάρκεια 4 λεπτών στο νότιο άκρο του νησιού Española), στην συνέχεια θα εισέλθει στην Νότια Αμερική, περνώντας από το βόρειο άκρο του Ισημερινού, την Κολομβία (διάρκεια 4 λεπτά και 50 δευτερόλεπτα πάνω από τη Μπογκοτά), την κεντρική Βενεζουέλα και την βόρεια Γουιάνα (στα 7 λεπτά και 4 δευτερόλεπτα η διάρκεια της ολικής φάσης βόρεια της πόλης Anna Regina).  

## Πολύ μεγάλη διάρκεια ολικότητας
αριστερά|μικρογραφία|240x240εσ| Το "μονοπάτι" της ολικότητας θα έχει 267 χλμ διάμετρο
Αυτή θα είναι η μεγαλύτερη σε διάρκεια ολική έκλειψη ηλίου μεταξύ των ετών 4000 π.Χ. και τουλάχιστον 6000 μ.Χ. (10.000 χρόνια), αφού θα διαρκέσει έως και 7 λεπτά και 29 δευτερόλεπτα. Οι παράγοντες που θα κάνουν αυτή την  έκλειψη πολύ μεγάλη σε διάρκεια είναι: 

* Η Γη είναι πολύ κοντά στο Αφήλιο (ο πλανήτης θα βρίσκεται στη μεγαλύτερη απόστασή του από τον Ήλιο, κάνοντας τη γωνιακή του διάμετρο σχεδόν όσο το δυνατόν μικρότερη). Αυτό συμβαίνει περίπου στις 6 Ιουλίου κάθε έτους. 
* Η Σελήνη είναι σχεδόν ακριβώς στο περίγειο (δηλαδή σχεδόν στην πλησιέστερη απόστασή της με την Γη, κάνοντας τη γωνιακή της διάμετρο όσο το δυνατόν μεγαλύτερη). Την στιγμή της έκλειψης, η σελήνη θα είναι μόλις 50 λεπτά μετά το περίγειο.  
* Το μέσο της έκλειψης είναι πολύ κοντά στον ισημερινό της Γης, όπου η περιστροφική ταχύτητα της Γης είναι μέγιστη. 
* Το μεσαίο σημείο της έκλειψης είναι κοντά στο υποηλιακό σημείο (το τμήμα της γης που βρίσκεται πλησιέστερα στον Ήλιο, και επομένως επίσης πιο κοντά στη Σελήνη κατά τη διάρκεια μιας έκλειψης).   

Η μεγαλύτερη ολική έκλειψη στην ιστορία διήρκεσε 7 λεπτά 28 δευτερόλεπτα στις 15 Ιουνίου, του 743 π.Χ.  Η μεγαλύτερη ολική έκλειψη που μπορεί να συμβεί θεωρητικά για την 3η χιλιετία μ.Χ. είναι 7 λεπτά και 32 δευτερόλεπτα.  

## Παραπομπές

## Εξωτερικοί σύνδεσμοι
* NASA Ηλιακή εκλείψεις: 2101 έως 2200 
* Στοιχεία Besselian  
* NASA googlemap της διαδρομής έκλειψης 

21860716
Γεώργιος Μαλιώτης

Ο **Γεώργιος Μαλιώτης** ήταν Ελληνοκύπριος δικηγόρος και πολιτικός. Διετέλεσε βουλευτής στην Εκλογική Περιφέρεια Λεμεσού.

## Βιογραφικά στοιχεία
Ο Γεώργιος Μαλιώτης γεννήθηκε στη Μαλιά το 1919. Ομιλούσε, πέρα από την ελληνική, την αγγλική, τη γαλλική και την τουρκική γλώσσα. Σπούδασε και νομική. Ήταν επιχειρηματίας και γενικός διευθυντής εταιριών.

Απεβίωσε στις 11 Μαρτίου 2015.

## Πολιτική διαδρομή
Εξελέγη βουλευτής στις Βουλευτικές εκλογές του 1970 με το Ενιαίο Κόμμα στην Εκλογική Περιφέρεια Λεμεσού για την Β΄ Κοινοβουλευτική Περίοδο.

## Παραπομπές

## Πηγές
*

Κατηγορία:Βουλευτές Λεμεσού
Κατηγορία:Βουλευτές εκλεγμένοι με το Ενιαίο Κόμμα
Κατηγορία:Κύπριοι επιχειρηματίες
Κατηγορία:Βουλευτές Β΄ Κοινοβουλευτικής Περιόδου (Κύπρος)
Αιμίλιος Φράγκος

Ο **Αιμίλιος Φράγκος** ήταν Ελληνοκύπριος ιατρός και πολιτικός. Διετέλεσε βουλευτής στην Εκλογική Περιφέρεια Λεμεσού.

## Βιογραφικά στοιχεία
Ο Αιμίλιος Φράγκος γεννήθηκε στη Λεμεσό το 1913. Ομιλούσε, πέρα από την ελληνική, την αγγλική και τη γαλλική γλώσσα. Σπούδασε ιατρική με ειδικότητα την παθολογία-παιδιατρική. Εργάστηκε ως παθολόγος-παιδίατρος.

Απεβίωσε το 1995.

## Πολιτική διαδρομή
Εξελέγη για πρώτη φορά βουλευτής στις πρώτες βουλευτικές εκλογές της Κύπρου (Βουλευτικές εκλογές 1960) στην Εκλογική Περιφέρεια Λεμεσού με το Πατριωτικό Μέτωπο για την Α΄ Κοινοβουλευτική Περίοδο. Επανεξελέγη βουλευτής στις Βουλευτικές εκλογές του 1970 με το Ενιαίο Κόμμα για την Β΄ Κοινοβουλευτική Περίοδο.

## Παραπομπές

## Πηγές
*

Κατηγορία:Βουλευτές Λεμεσού
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Κύπριοι ιατροί
Κατηγορία:Βουλευτές εκλεγμένοι με το Ενιαίο Κόμμα
Κατηγορία:Κύπριοι παιδίατροι
Κατηγορία:Κύπριοι παθολόγοι
Κατηγορία:Βουλευτές Α΄ Κοινοβουλευτικής Περιόδου (Κύπρος)
Κατηγορία:Βουλευτές Β΄ Κοινοβουλευτικής Περιόδου (Κύπρος)
Αντωνάκης Σωτηριάδης

Ο **Αντωνάκης Σωτηριάδης** ήταν Ελληνοκύπριος γυναικολόγος και πολιτικός. Διετέλεσε βουλευτής στην Εκλογική Περιφέρεια Πάφου.

## Βιογραφικά στοιχεία
Ο Αντωνάκης Σωτηριάδης γεννήθηκε στο Πολέμι το 1915. Ομιλούσε, πέρα από την ελληνική, την αγγλική και τη γαλλική γλώσσα. Σπούδασε ιατρική με ειδικότητα στη μαιευτική-γυναικολογία. Εργάτηκε ως γυναικολόγος.

Απεβίωσε το 2000.

## Πολιτική διαδρομή
Εξελέγη βουλευτής στις Βουλευτικές εκλογές του 1970 με το Ενιαίο Κόμμα στην Εκλογική Περιφέρεια Πάφου για την Β΄ Κοινοβουλευτική Περίοδο.

## Παραπομπές

## Πηγές
*

Κατηγορία:Βουλευτές Πάφου
Κατηγορία:Βουλευτές εκλεγμένοι με το Ενιαίο Κόμμα
Κατηγορία:Κύπριοι ιατροί
Κατηγορία:Βουλευτές Β΄ Κοινοβουλευτικής Περιόδου (Κύπρος)
Ν.Ε.Ο. Ληξουρίου

Ο **Ναυταθλητικός Εκπολιτιστικός Όμιλος Ληξουρίου**, γνωστός και απλά με την σύντμηση **Ν.Ε.Ο.Λ.**, είναι ελληνικό αθλητικό σωματείο που δραστηριοποιείται με έδρα το Ληξούρι, οικισμό στην Κεφαλονιά. Επίσημο έτος ίδρυσής του είναι το 1991 και οι αθλητές του αγωνίζονται φορώντας εξοπλισμό μπλε, λευκού και κόκκινου χρώματος. Ο σύλλογος καλλιεργεί κυρίως το άθλημα της καλαθοσφαίρισης, διαθέτοντας τμήμα τόσο ενήλικων ανδρών, καθώς και νεαρότερων ηλικιακά αθλητριών και αθλητών. Κατά καιρούς διέθετε τμήματα και άλλων αθλημάτων, όπως η αντισφαίριση, το ποδόσφαιρο, η ιππασία και η πετοσφαίριση. Αθλητική έδρα όλων των τμημάτων είναι το Κλειστό Γυμναστήριο του Ληξουρίου.

## Ίδρυση
Ο Ν.Ε.Ο.Λ. ιδρύθηκε επισήμως στις 27 Μαΐου 1991 από μία ομάδα 22 δραστήριων κοινωνικά κατοίκων του Ληξουρίου, αρχικά ως σύλλογος αντισφαίρισης. 

## Τμήμα καλαθοσφαίριση ανδρών

Το τμήμα καλαθοσφαίρισης του Ν.Ε.Ο.Λ. δημιουργήθηκε το 1998 και αποτελεί το διαχρονικότερο και πιο επιτυχημένο του σωματείου.

## Τμήμα ποδοσφαίρου

## Τμήμα αντισφαίρισης

Το τμήμα αντισφαίρισης (τέννις) του Ν.Ε.Ο.Λ. δημιουργήθηκε το 1991. Ήταν το πρώτο που λειτούργησε και το μοναδικό μέχρι το 1996. 

## Τμήμα πετοσφαίρισης

## Τμήμα ιππασίας

## Παραπομπές


## Εξωτερικοί σύνδεσμοι
* Ν.Ε.Ο. Ληξουρίου, επίσημος ιστότοπος.

*
Κατηγορία:Αθλητικοί σύλλογοι Κεφαλληνίας-Ιθάκης
Κατηγορία:Ιδρύσεις αθλητικών συλλόγων το 1991
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ανενεργοί ελληνικοί σύλλογοι πετοσφαίρισης
Κατηγορία:Ελληνικοί σύλλογοι αντισφαίρισης
Κατηγορία:Ελληνικοί σύλλογοι ιππασίας
Ηρόδοτος Νικολαΐδης

Ο **Ηρόδοτος Νικολαΐδης** (Άγιος Δημητριανός, 1913 - Πάφος, 1998) ήταν Ελληνοκύπριος πολιτικός. Σπούδασε ιατρική με ειδικότητα στην ακτινολογία και εργάστηκε ως ακτινολόγος.

Το 1954 κατετάγη στις τάξεις της Εθνικής Οργάνωσης Κυπρίων Αγωνιστών και αποτέλεσε ηγετικό της στέλεχος. Στις 12 Νοεμβρίου 1955 συνελήφθη από τις δυνάμεις ασφαλείας, φυλακίσθηκε χωρίς δίκη στα κρατητήρια Κοκκινοτρεμιθιάς με αριθμό DP 127. Κρατήθηκε στα κρατητήρια Κοκκινοτρεμιθιάς 1,5 με 2 χρόνια και κατόπιν μετεφέρθηκε στα κρατητήρια Πύλας και κρατήθηκε για περίπου 1 χρόνο. Τέλος μετεφέρθηκε εκ νέου στην Κοκκινοτρεμυθιά και παρέμεινε μέχρι τον Ιανουάριο του 1959. Άρχισε απεργία πείνας στις 2 Ιανουαρίου 1959 κατόπιν εγγράφου προειδοποιήσεως του Διευθυντού Ιατρικών Υπηρεσιών και του Άγγλου Κυβερνήτη της Κύπρου. Στις 9 Ιανουαρίου απελευθερώθηκε από τα κρατητήρια. Στην είσοδο της πόλεως Κτήματος τον υποδέχθηκε ο Παφιακός λαός, όπου συνοδευόμενος μετέβη στην εκκλησία του Αγίου Κενδέου, όπου έγινε δοξολογία και μετά τον προσφώνησε ο Αρχιμανδρίτης και ο μαθητής Γυμνασίου Πάφου, Κύπρος Χρυσοστομίδης. Τον Φεβρουάριο του 1959 προσκλήθηκε στο Λονδίνο από τον Μακάριο ως Εθναρχικός Σύμβουλος, με όλους τους άλλους εκπροσώπους του Κυπριακού λαού για την υπογραφή των Συμφωνιών Ζυρίχης-Λονδίνου.

Εξελέγη για πρώτη φορά βουλευτής στις πρώτες βουλευτικές εκλογές της Κύπρου (Βουλευτικές εκλογές 1960) στην Εκλογική Περιφέρεια Πάφου με το Πατριωτικό Μέτωπο για την Α΄ Κοινοβουλευτική Περίοδο. Επανεξελέγη βουλευτής στις Βουλευτικές εκλογές του 1970 ως ανεξάρτητος για την Β΄ Κοινοβουλευτική Περίοδο.

Ομιλούσε, πέρα από την ελληνική, την αγγλική γλώσσα.

Διετέλεσε βουλευτής στην Εκλογική Περιφέρεια Πάφου.

O Δρ. Κύπρος Νικολαΐδης, θεμελιωτής της εμβρυϊκής ιατρικής, είναι γιος του Ηρόδοτου Νικολαΐδη.

## Παραπομπές

## Πηγές
*

Κατηγορία:Βουλευτές Πάφου
Κατηγορία:Κύπριοι ακτινολόγοι
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Βουλευτές Α΄ Κοινοβουλευτικής Περιόδου (Κύπρος)
Κατηγορία:Βουλευτές Β΄ Κοινοβουλευτικής Περιόδου (Κύπρος)
Ανδρέας Παπαδόπουλος (πολιτικός)

Ο **Ανδρέας Παπαδόπουλος** ήταν Ελληνοκύπριος πολιτικός μηχανικός και πολιτικός. Διετέλεσε Υπουργός Συγκοινωνιών και Έργων και βουλευτής στην Εκλογική Περιφέρεια Λεμεσού εκλεγμένος με το Πατριωτικό Μέτωπο.

## Βιογραφικά στοιχεία
Ο Ανδρέας Παπαδόπουλος γεννήθηκε στη Λεμεσό το 1922. Ομιλούσε, πέρα από την ελληνική, την αγγλική και τη γερμανική γλώσσα. Σπούδασε πολιτική μηχανική και εργάστηκε ως πολιτικός μηχανικός.

Απεβίωσε το 2009.

## Πολιτική διαδρομή
Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λεμεσού με το Πατριωτικό Μέτωπο για την Α΄ Κοινοβουλευτική Περίοδο. Ωστόσο, πριν την πρώτη συνεδρία της βουλής, διορίστηκε Υπουργός Συγκοινωνιών και Έργων στην Κυβέρνηση Αρχιεπισκόπου Μακαρίου Γ΄ 1960, θέση στην οποία παρέμεινε έως τις 20 Απριλίου 1966.

## Παραπομπές

## Πηγές
*

|-

Κατηγορία:Βουλευτές Λεμεσού
Κατηγορία:Κύπριοι πολιτικοί μηχανικοί
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Υπουργοί Συγκοινωνιών και Έργων (Κύπρος)
Κατηγορία:Κυβέρνηση Αρχιεπισκόπου Μακαρίου Γ΄ 1960
Κατηγορία:Βουλευτές Α΄ Κοινοβουλευτικής Περιόδου (Κύπρος)
Ανδρέας Καρσεράς

Ο **Ανδρέας Καρσεράς** ήταν Ελληνοκύπριος ιατρός και πολιτικός. Διετέλεσε βουλευτής στην Εκλογική Περιφέρεια Αμμοχώστου εκλεγμένος με το Πατριωτικό Μέτωπο.

## Βιογραφικά στοιχεία
Ο Ανδρέας Καρσεράς γεννήθηκε στην Άχνα το 1921. Ομιλούσε, πέρα από την ελληνική, την αγγλική γλώσσα. Σπούδασε ιατρική και εργάστηκε ως ιατρός.

Απεβίωσε το 1990.

## Πολιτική διαδρομή
Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Αμμοχώστου με το Πατριωτικό Μέτωπο για την Α΄ Κοινοβουλευτική Περίοδο. Μετά τη διάλυση του Πατριωτικού Μετώπου το 1969 εντάχθηκε στην κοινοβουλευτική ομάδα του Ενιαίου Κόμματος.

## Παραπομπές

## Πηγές
*

Κατηγορία:Βουλευτές Αμμοχώστου
Κατηγορία:Κύπριοι ιατροί
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Βουλευτές Α΄ Κοινοβουλευτικής Περιόδου (Κύπρος)
Γεώργιος Ιωαννίδης (Κύπριος πολιτικός)

Ο **Γεώργιος Ιωαννίδης** ήταν Ελληνοκύπριος πολιτικός. Διετέλεσε Υπουργός Δικαιοσύνης, Υπουργός Εσωτερικών, Υπουργός Άμυνας, Υπουργός Προεδρίας και βουλευτής στην Εκλογική Περιφέρεια Πάφου εκλεγμένος με το Πατριωτικό Μέτωπο.

## Βιογραφικά στοιχεία
Ο Γεώργιος Ιωαννίδης γεννήθηκε στην Πάφο στις 28 Ιανουαρίου 1924. Ομιλούσε, πέρα από την ελληνική, την αγγλική γλώσσα. Φοίτησε στο Ελληνικό Γυμνάσιο Πάφου. Στη συνέχεια εργάστηκε για τέσσερα χρόνια στη δημόσια υπηρεσίας ως γραφέας. Ακολούθως, σπούδασε δι΄ αλληλογραφίας εμπορικά και λογιστική στο Institute of Commerce and Accountancy. Στη συνέχεια σπούδασε νομική στο Μίτολ Τεμπλ. Εργάστηκε ως δικηγόρος από το 1948 έως το 1970.

Διετέλεσε μέλος του Διοικητικού Συμβουλίου της Λαϊκής Τράπεζας Πάφου, πριν αυτή συγχωνευθεί με την Τράπεζα Κύπρου.

Ήταν νυμφευμένος με τη Μαρούλα, το γένος Παύλου Χριστοδούλου. Απεβίωσε στις 23 Φεβρουαρίου 1995.

## Πολιτική διαδρομή
Το 1949 εξελέγη μέλος του Δημοτικού Συμβουλίου Πάφου, θέση στην οποία παρέμεινε έως το 1953. Εκ της θέσης του αυτής, διετέλεσε μέλος της Σχολικής Εφορείας Πάφου και γενικός γραμματέας σε διάφορα συμβούλια κοινωνικών, αθλητικών, φιλανθρωπικών και λογοτεχνικών ιδρυμάτων, συνδέσμων και λεσχών στην Πάφο.

Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Πάφου με το Πατριωτικό Μέτωπο για την Α΄ Κοινοβουλευτική Περίοδο. Μετά τη διάλυση του Πατριωτικού Μετώπου το 1969 εντάχθηκε στην κοινοβουλευτική ομάδα του Ενιαίου Κόμματος. Ως βουλευτής, διετέλεσε πρόεδρος της Επιτροπής Παιδείας και μέλος της Επιτροπής Επιλογής, της Επιτροπής Οικονομικών, της Επιτροπής Νομικών, της Επιτροπής Εργασίας και της Επιτροπής Εξωτερικών Υποθέσεων.

Την 1 Ιουλίου 1970 διορίστηκε Υπουργός Δικαιοσύνης στην Κυβέρνηση Αρχιεπισκόπου Μακαρίου Γ΄ 1968, θέση στην οποία παρέμεινε έως τις 15 Ιουνίου 1972. Στις 16 Ιουνίου 1972 διορίστηκε Υπουργός Εσωτερικών και Υπουργός Άμυνας στην Κυβέρνηση Αρχιεπισκόπου Μακαρίου Γ΄ 1968, θέση στην οποία παρέμεινε και στην Κυβέρνηση Αρχιεπισκόπου Μακαρίου Γ΄ 1973 έως τις 15 Ιουλίου 1974, ημέρα του πραξικοπήματος. Στις 15 Ιανουαρίου 1975 διορίστηκε Υπουργός Δικαιοσύνης στην Κυβέρνηση Αρχιεπισκόπου Μακαρίου Γ΄ 1973 και στην Κυβέρνηση Σπύρου Κυπριανού 1977, θέση στην οποία παρέμεινε έως τις 8 Μαρτίου 1978. Στις 9 Μαρτίου 1978 διορίστηκε Υπουργός Προεδρίας στην  Κυβέρνηση Σπύρου Κυπριανού 1978, θέση στην οποία παρέμεινε έως τις 9 Σεπτεμβρίου 1980.

## Παραπομπές

## Πηγές
*
*
*

|-

|-

|-

|-

|-

Κατηγορία:Βουλευτές Πάφου
Κατηγορία:Κύπριοι δικηγόροι
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Υπουργοί Άμυνας (Κύπρος)
Κατηγορία:Υπουργείο Δικαιοσύνης (Κύπρος)
Κατηγορία:Υπουργοί Εσωτερικών (Κύπρος)
Κατηγορία:Υπουργοί Προεδρίας της Κύπρου
Κατηγορία:Κυβέρνηση Αρχιεπισκόπου Μακαρίου Γ΄ 1968
Κατηγορία:Κυβέρνηση Αρχιεπισκόπου Μακαρίου Γ΄ 1973
Κατηγορία:Κυβέρνηση Σπύρου Κυπριανού 1977
Κατηγορία:Κυβέρνηση Σπύρου Κυπριανού 1978
Κατηγορία:Βουλευτές Α΄ Κοινοβουλευτικής Περιόδου (Κύπρος)
Κατάλογος τραγουδιών στην κορυφή του Billboard Hot 100 (2012)

Το ''Billboard'' Hot 100 είναι ένας κατάλογος που κατατάσσει τα καλύτερα τραγούδια στις Ηνωμένες Πολιτείες . Τα στοιχεία του, που δημοσιεύονται από το περιοδικό *[[Billboard]]* και συντάσσονται από τη Nielsen SoundScan, βασίζονται συλλογικά στις εβδομαδιαίες φυσικές και ψηφιακές πωλήσεις κάθε τραγουδιού, καθώς και στην ποσότητα του airplay που λαμβάνεται στους αμερικανικούς ραδιοφωνικούς σταθμούς και στην ροή σε online ψηφιακά μουσικά καταστήματα. 

Κατά τη διάρκεια του 2012  συνολικά 6 καλλιτέχνες ή συγκροτήματα ήταν για πρώτη φορά στην κορυφή: Fun, Τζανέλ Μονάε, Gotye, Κίμπρα, Κάρλι Ρέι Τζέπσεν και Τέιλορ Σουίφτ. Τα δύο σινγκλ ήταν συνεργασίες,  το "We Are Young" και το "Somebody That I Used to Know". Το τραγούδι του Gotye  "Somebody That I Used to Know", featuring Kimbra, έγινε το τραγούδι με τις περισσότερες πωλήσεις και βρέθηκε στην κορυφή στον κατάλογο με τα καλύτερα τραγούδια  του 2012 στο τέλος της χρονιάς (Billboard Year-End Hot 100).

Τα τραγούδια "Call Me Maybe"  της Κάρλι Ρέι Τζέπσεν και το "One More Night" των Maroon 5 ισοφάρισαν το ρεκόρ για το τραγούδι με την μεγαλύτερη διάρκεια παραμονής στην 1η θέση το 2012. 

## Ιστορικό τραγουδιών στην κορυφή ανά εβδομάδα

## Σημειώσεις
***A**  Η Ριάννα είχε στην κορυφή του καταλόγου δύο σινγκλ της το 2012, τα "We Found Love" και "Diamonds". Ωστόσο, το τελευταίο αποκλείστηκε από το μέτρημα επειδή προηγουμένως ήταν στην κορυφή του Hot 100 στα τέλη του 2011.
***B**  Το "Locked Out of Heaven" ήταν επί δύο εβδομάδες στην κορυφή του Hot 100 το 2012 και 4 εβδομάδες το 2013. Συνολικά ήταν στην πρώτη θέση επί 6 εβδομάδες.

## Παραπομπές


2012
Εμπρησμός

**Εμπρησμός** ονομάζεται κάθε πρόκληση πυρκαγιάς από ανθρώπινα αίτια. Ανάλογα από τον τρόπο που προκλήθηκε, μπορεί να ταξινομηθεί σε εμπρησμό με πρόθεση (δόλο) ή εμπρησμό εξ αμελείας. Καθώς κάθε πυρκαγιά μπορεί να απειλήσει αόριστο αριθμό πραγμάτων και προσώπων, ο εμπρησμός ανήκει στα "κοινώς επικίνδυνα εγκλήματα" και ανάλογα με την περίπτωση μπορεί να οδηγήσει μέχρι και στην κάθειρξη του υπαιτίου.

Οι εμπρησμοί με πρόθεση έχουν διάφορα κίνητρα όπως οικονομικά (ασφαλιστικές απάτες), προσωπικές διαφορές, ιδεολογικά κίνητρα (εγκλήματα μίσους) και σε σπανιότερες περιπτώσεις ψυχικές διαταραχές (πυρομανία). Στην Ελλάδα επίσης πολλοί εμπρησμοί γίνονται με σκοπό να καταστραφεί μία δασική έκταση ώστε στη συνέχεια να χτιστεί (και τότε χρησιμοποιείται συχνά ο όρος «οικοπεδοφάγοι»). Αντίθετα, οι εμπρησμοί εξ αμελείας θεωρούνται αυτοί που προκλήθηκαν από την έλλειψη προσοχής και σύνεσης που όφειλε να δείξει ο μέσος λογικός άνθρωπος. Από τις πιο συνηθισμένες περιπτώσεις εμπρησμού εξ αμελείας είναι η καύση αγροτικών απορριμμάτων που γίνεται ανεξέλεγκτη.  Ωστόσο, σε περίπτωση εμπρησμού εξ αμελείας ο υπεύθυνος απαλλάσσεται από κάθε ποινή αν "με την ελεύθερη θέλησή του καταστείλει ο ίδιος την πυρκαγιά ή με τη γρήγορη αναγγελία του προς την αρχή δώσει αφορμή για την καταστολή της." 

Τα αίτια μιας πυρκαγιάς και ο καθορισμός για το αν οφείλεται σε εμπρηστική ενέργεια γίνονται από τους λεγόμενους ερευνητές πυρκαγιών.

## Παραπομπές



Κατηγορία:Δραστηριότητες οργανωμένου εγκλήματος
Ψηλά Αλώνια (αποσαφήνιση)

Με το όνομα **Ψηλά Αλώνια** αναφέρεται ο οικισμός: 

* Ψηλά Αλώνια Αιτωλοακαρνανίας

αλλά και τα τοπωνύμια:

* Ψηλά Αλώνια ή Ψηλαλώνια Πάτρας, συνοικία και πλατεία στην Πάτρα
* Ψηλά Αλώνια Αιγίου, συνοικία και πλατεία στο Αίγιο

Κατηγορία:Αποσαφηνίσεις ελληνικών τοπωνυμίων
Ψηλά Αλώνια Αιτωλοακαρνανίας

*Για συνώνυμα τοπωνύμια στην Ελλάδα δείτε το λήμμα: [[Ψηλά Αλώνια (αποσαφήνιση)]]*

Τα **Ψηλά Αλώνια** είναι πεδινό χωριό της Περιφερειακής Ενότητας Αιτωλοακαρνανίας με υψόμετρο 59 μέτρα, το οποίο βρίσκεται ανατολικά του Αμβρακικού κόλπου σε απόσταση 12 χλμ. Β. της Αμφιλοχίας. Ως οικισμός αναφέρεται επίσημα για πρώτη φορά το 1991 να απογράφεται στην τότε κοινότητα Ανοιξιάτικου. Σύμφωνα με το σχέδιο Καλλικράτης ανήκει στην Τοπική Κοινότητα Ανοιξιάτικου που υπάγεται στη Δημοτική Ενότητα Αμφιλοχίας του Δήμου Αμφιλοχίας και σύμφωνα με την απογραφή του 2011 έχει πληθυσμό 72 κατοίκους.

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αμφιλοχίας
Ιωσήφ Γιαμάκης

Ο **Ιωσήφ Γιαμάκης** ήταν Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με το Πατριωτικό Μέτωπο.

## Βιογραφικά στοιχεία
Ο Ιωσήφ Γιαμάκης γεννήθηκε στον Κορμακίτη το 1918. Ομιλούσε, πέρα από την ελληνική, την αγγλική, την αραβική και τη γαλλική γλώσσα. Ήταν λογιστής-ελεγκτής και βιομήχανος.

Απεβίωσε το 2004.

## Πολιτική διαδρομή
Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λευκωσίας με το Πατριωτικό Μέτωπο για την Α΄ Κοινοβουλευτική Περίοδο. Μετά τη διάλυση του Πατριωτικού Μετώπου το 1969 συνέχισε ως ανεξάρτητος. Την περίοδο 1966-1970 διετέλεσε γραμματέας και κοσμήτορας της βουλής.

## Παραπομπές

## Πηγές
*

Κατηγορία:Βουλευτές Λευκωσίας
Κατηγορία:Κύπριοι λογιστές
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Κύπριοι επιχειρηματίες
Κατηγορία:Βουλευτές Α΄ Κοινοβουλευτικής Περιόδου (Κύπρος)
Δημήτριος Καλλονάς

Ο **Δημήτριος Καλλονάς** (1907–1965) ήταν Έλληνας δημοσιογράφος και κριτικός τέχνης.

## Βιογραφικά στοιχεία
Γεννήθηκε στην Κέρκυρα το 1907 και την περίοδο 1926–1928 εργάστηκε στο Υπουργείο Γεωργίας. Αργότερα, από το 1929, άρχισε να ασκεί το επάγγελμα του δημοσιογράφου σε εφημερίδες και περιοδικά της Αθήνας. Υπήρξε πολεμικός ανταποκριτής και παρακολούθησε από κοντά τον ισπανικό εμφύλιο πόλεμο, ενώ μεταξύ άλλων ήταν μέλος της δημοσιογραφικής αποστολής που παρακολούθησε την επίσκεψη του βασιλιά Παύλου σε Ινδία και Ταϊλάνδη. Στη συνέχεια άρχισε να ασχολείται με τις εικαστικές τέχνες δημοσιεύοντας κριτικές, ενώ διέθετε και συλλογή πινάκων ζωγραφικής και πραγματοποίησε σπουδές μουσικής και τέχνης. Ήταν μέλος της ΕΣΗΕΑ, του Φιλολογικού Συλλόγου «Παρνασσός» και της Εταιρίας Ελλήνων Λογοτεχνών. Πέθανε το 1965 στην Αθήνα μετά από χρόνια και ανίατη ασθένεια. Μιλούσε αγγλικά, γαλλικά και ιταλικά.

Στη διάρκεια της ζωής του τιμήθηκε με το παράσημο του Ταξιάρχη των Ναΐτων και του Ταξιάρχη του Τάγματος της Αξίας της Ιταλίας, το παράσημο της Ισαβέλλας της Καθολικής της Ισπανίας και με το παράσημο του Τάγματος του Φοίνικα της Ελλάδας.

## Εργογραφία
Παράλληλα ο Καλλονάς απασχολήθηκε με τη συγγραφή βιβλίων και συγγραμάτων. Μεταξύ των σημαντικότερων ήταν τα εξής:
**Ιωάννης Μεταξάς*, 1937
**Βίβα λα μουέρτε*, 1943
**Σύγχρονοι Έλληνες ζωγράφοι και γλύπται*, 1944
**Ο [[Πάνος Αραβαντινός]] και η σκηνογραφία*, 1946
**Άπω Ανατολή*, 1950
*Μεταφράσεις βιογραφιών για τους Μότσαρτ (1946), Μπετόβεν (1950), Πουτσίνι (1956)

## Παραπομπές


## Εξωτερικοί σύνδεσμοι
*Δημήτριος Καλλονάς στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες δημοσιογράφοι του 20ού αιώνα
Κατηγορία:Έλληνες κριτικοί της τέχνης
Κατηγορία:Έλληνες συγγραφείς του 20ού αιώνα
Χαρίδημος Χατζηχάρος

Ο **Χαρίδημος Χατζηχάρος** (Αθηένου, 1890 - 1974) ήταν Ελληνοκύπριος πολιτικός. Διετέλεσε Δήμαρχος Αθηένου και βουλευτής στην Εκλογική Περιφέρεια Λευκωσίας εκλεγμένος με το Πατριωτικό Μέτωπο.

Ήταν γεωργός και συνδικαλιστής. Διετέλεσε γενικός γραμματέας της Παναγροτικής Ένωσης Κύπρου την περίοδο 1942-1947.

Την περίοδο 1930-1932 διετέλεσε Δήμαρχος Αθηένου.

Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λευκωσίας με το Πατριωτικό Μέτωπο για την Α΄ Κοινοβουλευτική Περίοδο. Μετά τη διάλυση του Πατριωτικού Μετώπου το 1969 συνέχισε ως ανεξάρτητος.

Απεβίωσε το 1974.

## Παραπομπές


## Πηγές
*

|-

Κατηγορία:Βουλευτές Λευκωσίας
Κατηγορία:Κύπριοι συνδικαλιστές
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Δήμαρχοι Αθηένου
Κατηγορία:Βουλευτές Α΄ Κοινοβουλευτικής Περιόδου (Κύπρος)
Τίτος Φάνος

Ο **Τίτος Φάνος** είναι Ελληνοκύπριος και πολιτικός. Διετέλεσε Υπουργός Συγκοινωνιών και Έργων και βουλευτής στην Εκλογική Περιφέρεια Λευκωσίας εκλεγμένος με το Πατριωτικό Μέτωπο.

## Βιογραφικά στοιχεία
Ο Τίτος Φάνος γεννήθηκε στη Λευκωσία το 1929. Ομιλεί, πέρα από την ελληνική, την αγγλική γλώσσα. Σπούδασε νομική. Εργάστηκε ως δικηγόρος.

## Πολιτική διαδρομή
Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λευκωσίας με το Πατριωτικό Μέτωπο για την Α΄ Κοινοβουλευτική Περίοδο.

Στις 21 Απριλίου 1966 διορίστηκε Υπουργός Συγκοινωνιών και Έργων στην Κυβέρνηση Αρχιεπισκόπου Μακαρίου Γ΄ 1960, θέση στην οποία παρέμεινε και στην Κυβέρνηση Αρχιεπισκόπου Μακαρίου Γ΄ 1968, έως τις 30 Ιουνίου 1970.

Την περίοδο 1979-1991 διετέλεσε πρόεδρος της Επιτροπής Δημόσιας Υπηρεσίας.

## Παραπομπές


## Πηγές
* 

|-

Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Υπουργοί Συγκοινωνιών και Έργων (Κύπρος)
Κατηγορία:Κυβέρνηση Αρχιεπισκόπου Μακαρίου Γ΄ 1960
Κατηγορία:Κυβέρνηση Αρχιεπισκόπου Μακαρίου Γ΄ 1968
Κατηγορία:Βουλευτές Α΄ Κοινοβουλευτικής Περιόδου (Κύπρος)
Σωτήρης Γιαννάκης

Ο **Σωτήρης Γιαννάκης** ήταν Ελληνοκύπριος ιατρός και πολιτικός. Διετέλεσε βουλευτής στην Εκλογική Περιφέρεια Λάρνακας εκλεγμένος με το Πατριωτικό Μέτωπο.

## Βιογραφικά στοιχεία
Ο Σωτήρης Γιαννάκης γεννήθηκε στο Μπέλλα-Πάις το 1932. Ομιλούσε, πέρα από την ελληνική, την αγγλική γλώσσα. Ήταν συνδικαλιστής της Παναγροτικής Ένωσης Κύπρου.

Απεβίωσε το 2004.

## Πολιτική διαδρομή
Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λάρνακας με το Πατριωτικό Μέτωπο για την Α΄ Κοινοβουλευτική Περίοδο. Μετά τη διάλυση του Πατριωτικού Μετώπου το 1969 εντάχθηκε στην κοινοβουλευτική ομάδα του Ενιαίου Κόμματος.

## Παραπομπές

## Πηγές
*

Κατηγορία:Βουλευτές Λάρνακας
Κατηγορία:Κύπριοι συνδικαλιστές
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Βουλευτές Α΄ Κοινοβουλευτικής Περιόδου (Κύπρος)
Μικρονησιακές βουλευτικές εκλογές (2019)

Στις 5 Μαρτίου 2019 πραγματοποιήθηκαν **κοινοβουλευτικές εκλογές** στις Ομόσπονδες Πολιτείες της Μικρονησίας, μαζί με ένα δημοψήφισμα για την σύγκληση μιας Συντακτικής Συνέλευσης. Και οι 14 έδρες στο Κογκρέσο εκλέχθηκαν και όλοι οι 13 βουλευτές της προηγούμενης κοινοβουλευτικής θητείας που διεκδίκησαν επανεκλογή, επέστρεψαν στο Κογκρέσο.  

Η πλειοψηφία των ψηφοφόρων ψήφισε υπέρ της σύγκλησης μιας Συντακτικής Συνέλευσης, η οποία εξελέγη στις 5 Νοεμβρίου 2019. 

## Εκλογικό σύστημα
Τα 14 μέλη του Κογκρέσου εκλέχθηκαν με δύο μεθόδους. Τα δέκα εκλέγονται σε μονοεδρικές εκλογικές περιφέρειες με το πλειοψηφικό σύστημα  για διετή θητεία. Τέσσερις έγιναν γερουσιαστές, με έναν να εκλέγεται από κάθε πολιτεία για τετραετή θητεία.  

Μετά τις εκλογές, ο Πρόεδρος και ο Αντιπρόεδρος εκλέγονται από το Κογκρέσο και υποψήφιοι είναι μόνο οι 4 γερουσιαστές που εκλέγονται ανά πολιτεία. 

Σε αντίθεση με το συνταγματικό δημοψήφισμα, το οποίο απαιτεί το 75% των ψήφων σε τρεις από τις τέσσερις πολιτείες να ψηφίσει υπέρ, προκειμένου να εγκριθεί η πρόταση, τα δημοψηφίσματα για την προκήρυξη συνταγματικών δημοψηφισμάτων απαιτούν την απλή πλειοψηφία των ψήφων.  

## Εκστρατεία
Συνολικά, 32 άτομα υπέβαλαν υποψηφιότητα αρχικά για να κατέλθουν στις εκλογές  παρότι ο υποψήφιος Μιθάζι Μαρκ της πρώτης εκλογικής περιφέρειας του Τσούουκ αποσύρθηκε αργότερα, αφήνοντας τον Φλορένσιο Σινγκόρο Χάρπερ να είναι υποψήφιος  χωρίς αντίπαλο.  Ο πρώην πρόεδρος Τζόζεφ Ουρουσεμάλ  ήταν ο μόνος υποψήφιος για την γερουσιαστική έδρα στην Γιαπ, ενώ ο Βίκτορ Γκάουλαντ ήταν υποψήφιος χωρίς αντίπαλο στην δεύτερη εκλογική περιφέρεια της πολιτείας Τσουκ. 

## Δημοψηφίσματα
Ένα εθνικό δημοψήφισμα διεξήχθη παράλληλα με τις βουλευτικές εκλογές στο οποίο οι ψηφοφόροι ρωτήθηκαν αν ήταν υπέρ του να συγκληθεί μια συντακτική συνέλευση.  

Ένα δημοψήφισμα ανεξαρτησίας είχε προγραμματιστεί να διεξαχθεί την ίδια ημέρα στην πολιτεία Τσουκ, αλλά αναβλήθηκε. 

## Αποτελέσματα

### Κογκρέσο

### Δημοψήφισμα
Η πρόταση για δημοψήφισμα εγκρίθηκε από το 61% των ψηφοφόρων συνολικά. Η πλειοψηφία τάχθηκε υπέρ στις πολιτείες Κοσράε και Πονπέι, αλλά απορρίφθηκε από το εκλογικό σώμα στην Τσουκ και στη Γιαπ.  Ωστόσο, καθώς η συνολική πλειοψηφία των ψηφοφόρων ενέκρινε την πρόταση, αποφασίστηκε να εκλεγεί μια συντακτική συνέλευση. 

#### Κατά πολιτεία

## Παραπομπές


2019
Μικρονησια
Συγχρονισμένη κολύμβηση στους Παναμερικανικούς Αγώνες 2019

Η **[[συγχρονισμένη κολύμβηση]]** στους '''Παναμερικανικούς Αγώνες 2019''' στη Λίμα του Περού πραγματοποιήθηκε από τις 29 έως τις 31 Ιουλίου στο Κέντρο Υγρού Στίβου.

Το πρόγραμμα περιελάμβανε δύο αγωνίσματα, μόνο γυναικών, συγκεκριμένα το ντουέτο και το ομαδικό.

Οι ομάδες που κατέκτησαν το χρυσό σε κάθε αγώνισμα, έχουν μια θέση για τους Θερινούς Ολυμπιακούς Αγώνες 2020.

## Πρόγραμμα

## Σύνοψη μεταλλίων

### Πίνακας μεταλλίων

### Μετάλλια

## Μετέχουσες χώρες

* 
* 
* 
* 
* 
* 
* 
* 
* 
* 
* 
* 

## Δείτε επίσης

* Συγχρονισμένη κολύμβηση στους Θερινούς Ολυμπιακούς Αγώνες 2020

## Παραπομπές



Συγχρονισμένη κολύμβηση
Λεύκιος Ροδοσθένους

Ο **Λεύκιος Ροδοσθένους** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού.

## Βιογραφικά στοιχεία
Ο Λεύκιος Ροδοσθένους γεννήθηκε στην Αρμίνου το 1926. Ομιλεί, πέρα από την ελληνική, την αγγλική γλώσσα. Ήταν έμπορος.

## Πολιτική διαδρομή
Εξελέγη βουλευτής στις πρώτες βουλευτικές εκλογές της Κύπρου (Βουλευτικές εκλογές 1960) στην Εκλογική Περιφέρεια Λεμεσού με το Πατριωτικό Μέτωπο για την Α΄ Κοινοβουλευτική Περίοδο. Ωστόσο, στις 21 Ιουλίου 1961 έχασε τη βουλευτική του ιδιότητα μετά από απόφαση της ολομέλειας της Βουλής των Αντιπροσώπων.

## Παραπομπές


## Πηγές
*

Κατηγορία:Βουλευτές Λεμεσού
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Κύπριοι έμποροι
Κατηγορία:Βουλευτές Α΄ Κοινοβουλευτικής Περιόδου (Κύπρος)
Πέτρος Μαυροειδής

Ο **Πέτρος Μαυροειδής** είναι ο τρέχων Διευθυντής Πολιτικών Υποθέσεων του Υπουργείου Εξωτερικών της Ελλάδας. Επίσης, ήταν πρέσβης Ελλάδας στο Πακιστάν από το 2007 έως το 2014.

## Σταδιοδρομία
Ο Μαυροειδής γεννήθηκε στον Πειραιά το 1954. Σπούδασε πολιτικές επιστήμες στο Πανεπιστήμιο των Βρυξελλών και ολοκλήρωσε τις σπουδές του με μεταπτυχιακό στο διεθνές δίκαιο και την ευρωπαϊκή Ιστορία. Ξεκίνησε τη διπλωματική του σταδιοδρομία το 1981, υπηρετώντας σε διάφορες θέσεις σε όλο τον κόσμο. Διορίστηκε πρέσβης Ελλάδας στο Πακιστάν το Δεκέμβριο του 2007, παρουσιάζοντας τα διαπιστευτήριά του στον τότε πρόεδρο Περβέζ Μουσάραφ. Κατά τη διάρκεια της θητείας του στο Πακιστάν εργάστηκε και ως εκπρόσωπος της Ευρωπαϊκής Ένωσης.

## Παραπομπές

Κατηγορία:Έλληνες διπλωμάτες
Γεώργιος Τομπάζος

Ο **Γεώργιος Τομπάζος** ήταν Ελληνοκύπριος πολιτικός. Διετέλεσε Υπουργός Γεωργίας και Φυσικών Πόρων, Υπουργός Συγκοινωνιών και Έργων, Υπουργός Υγείας και βουλευτής στην Εκλογική Περιφέρεια Λευκωσίας εκλεγμένος με το Πατριωτικό Μέτωπο.

## Βιογραφικά στοιχεία
Ο Γεώργιος Τομπάζος γεννήθηκε στη Μόρφου στις 2 Φεβρουαρίου 1919. Ομιλούσε, πέρα από την ελληνική, την αγγλική γλώσσα. Σπούδασε παιδαγωγικά στο Διδασκαλικό Κολέγιο. Εργάστηκε οκτώ χρόνια ως εκπαιδευτικός. Στη συνέχεια σπούδασε στην Οδοντιατρική Σχολή Αθηνών. Την περίοδο 1950-1966 εργάστηκε ως οδοντίατρος.

Την περίοδο 1970-1975 διετέλεσε προϊστάμενος της Κεντρικής Υπηρεσίας Πληροφοριών.

Ήταν νυμφευμένος με τη Διάνα, το γένος Σεργίου, και είχε δύο παιδιά. Απεβίωσε στις 4 Ιανουαρίου 2001.

## Πολιτική διαδρομή
Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λευκωσίας με το Πατριωτικό Μέτωπο για την Α΄ Κοινοβουλευτική Περίοδο. Την περίοδο 1962-1966 διετέλεσε γραμματέας της βουλής.

Στις 21 Απριλίου 1966 διορίστηκε Υπουργός Γεωργίας και Φυσικών Πόρων στην Κυβέρνηση Αρχιεπισκόπου Μακαρίου Γ΄ 1960. Παρέμεινε στη θέση αυτή και στην Κυβέρνηση Αρχιεπισκόπου Μακαρίου Γ΄ 1968 (έως τις 30 Ιουνίου 1970). Στις 15 Ιανουαρίου 1975 διορίστηκε Υπουργός Συγκοινωνιών και Έργων στη Κυβέρνηση Αρχιεπισκόπου Μακαρίου Γ΄ 1973 και στην Κυβέρνηση Σπύρου Κυπριανού 1977, θέση στην οποία παρέμεινε έως τις 8 Μαρτίου 1978. Στις 9 Μαρτίου 1978 διορίστηκε Υπουργός Γεωργίας και Φυσικών Πόρων στην Κυβέρνηση Σπύρου Κυπριανού 1978, θέση στην οποία παρέμεινε έως τις 9 Σεπτεμβρίου 1980. Στις 10 Σεπτεμβρίου 1980 διορίστηκε Υπουργός Υγείας στην Κυβέρνηση Σπύρου Κυπριανού 1978, θέση στην οποία παρέμεινε έως τις 19 Απριλίου 1982.

## Παραπομπές

## Πηγές
*
*

|-

|-

|-

|-

Κατηγορία:Βουλευτές Λευκωσίας
Κατηγορία:Κύπριοι εκπαιδευτικοί
Κατηγορία:Κύπριοι οδοντίατροι
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Υπουργοί Γεωργίας και Φυσικών Πόρων (Κύπρος)
Κατηγορία:Υπουργοί Συγκοινωνιών και Έργων (Κύπρος)
Κατηγορία:Υπουργοί Υγείας (Κύπρος)
Κατηγορία:Κυβέρνηση Αρχιεπισκόπου Μακαρίου Γ΄ 1960
Κατηγορία:Κυβέρνηση Αρχιεπισκόπου Μακαρίου Γ΄ 1968
Κατηγορία:Κυβέρνηση Αρχιεπισκόπου Μακαρίου Γ΄ 1973
Κατηγορία:Κυβέρνηση Σπύρου Κυπριανού 1977
Κατηγορία:Κυβέρνηση Σπύρου Κυπριανού 1978
Κατηγορία:Βουλευτές Α΄ Κοινοβουλευτικής Περιόδου (Κύπρος)
Ντέιβιντ Γ. Πανουέλο

Ο **Ντέιβιντ Γ. Πανουέλο** (, 1964 - ) είναι πολιτικός από τις Ομόσπονδες Πολιτείες της Μικρονησίας και ο 9ος Πρόεδρος των Ομόσπονδων Πολιτειών Μικρονησίας. Η θητεία του ξεκίνησε στις 11 Μαΐου 2019 και ολοκληρώθηκε το 2023.

## Νεανικά χρόνια
Γεννήθηκε στο νησί Πονπέι, όπου ολοκλήρωσε το μεγαλύτερο μέρος της πρωτοβάθμιας εκπαίδευσής του. Στη συνέχεια φοίτησε σε κολέγιο στις ΗΠΑ, αποκτώντας διδακροτικό τίτλο στις πολιτικές επιστήμες από το Πανεπιστήμιο Ανατολικού Όρεγκον το 1987.

Το 1988 διορίστηκε αναπληρωτής πρεσβευτής στα Φίτζι, υπηρετώντας έως το 1993. Το 1993 διορίστηκε να υπηρετήσει την μικρονησιακή αποστολή στα Ηνωμένα Έθνη, θέση στην οποία παρέμεινε έως το 1996. Από το 1997 έως το 2001 διατέλεσε διευθυντής του Τμήματος Διαχείρισης Πόρων και Ανάπτυξης για την πολιτεία Πονπέι.

Από το 2003 έως το 2010 ο Πανουέλο παραιτήθηκε από την κυβέρνηση και εργάστηκε σε ιδιωτικές επιχειρήσεις. Εξελέγη για δύο χρόνια γερουσιαστής της Τρίτης Εκλογικής Περιφέρειας Πονπέι στις 11 Μαΐου 2011. Επανεξελέγη χωρίς αντίπαλο το 2013 και το 2015.

## Προεδρία
Ο Πανουέλο το 2019 εκλέχθηκε πρόεδρος της Μικρονησίας. Το κεντρικό θέμα του στην ομιλία επί τη αναλήψει των καθηκόντων του, ήταν “Αναλαμβάνοντας Δράσεις Σήμερα για την Ευημερία του Έθνους μας Αύριο." Δεσμεύτηκε επίσης ότι η κυβέρνησή του θα είναι "διαφανής, ανοικτή και υπολογίσιμη." 
### Σχέσεις με την Κίνα
Παρότι οι ΗΠΑ βοηθούν στην άμυνα και την ασφάλεια στη χώρα, όπως και χορηγούν οικονομική βοήθεια σε ετήσια βάση, ο πρόεδρος Πανιουέλο υποστηρίζει σθεναρά την Κίνα. Τον Μάρτιο του 2022 Ο Πανουέλο χαρακτήρισε την Κίνα, με το ντε φάκτο μονοκομματικό καθεστώς, "παραδείγματα δέσμευσης για ειρήνη, φιλία, συνεργασία και αγάπη στην κοινή ανθρωπότητα." Ο Πανουέλο χαρακτηρίζει εαυτόν ως "έναν ειλικρινή φίλο της Κίνας" και το Κομμουνιστικό Κόμμα της Κίνας ως "τους δικούς μας πολύ αγαπημένους Κινέζους φίλους."

## Προσωπική ζωή
Ο Πανουέλο είναι παντρεμένος. Έχει πέντε παιδιά και επτά εγγόνια.

## Παραπομπές


Κατηγορία:Πρόεδροι των Ομόσπονδων Πολιτειών Μικρονησίας
Καστριότ Ισλάμι

Ο **Καστριότ Σελμάν Ισλάμι** (, γενν. στις 18 Αυγούστου 1952, Τίρανα) είναι Αλβανός πολιτικός. Σπούδασε φυσική σε Τίρανα και Παρίσι. Στη συνέχεια εργάστηκε στο Γεωλογικό και Γεωδαιτικό Ινστιτούτο ενώ δίδαξε φυσική στο Πανεπιστήμιο των Τιράνων. Διετέλεσε Πρόεδρος του Κοινοβουλίου της Αλβανίας από τις 17 Απριλίου 1991 έως τις 6 Απριλίου 1992. Στις 3 Απριλίου 1992, όταν παραιτήθηκε ο τελευταίος κομμουνιστής πρόεδρος, Ραμίζ Αλία, ο Ισλάμι διετέλεσε προσωρινός πρόεδρος της χώρας για τρεις ημέρες. Κατά τη διάρκεια της προεδρίας του Σαλί Μπερίσα (1992–1997), ο Ισλάμι δεν είχε σημαντικές θέσεις στην κυβέρνηση, αλλά από το 1997 έως το 2005 υπήρξε σημαντικό πρόσωπο στην κυβέρνηση. Πιο συγκεκριμένα, ήταν υπουργός Εξωτερικών από το 2003 έως το 2005, αλλά έχασε τη θέση του στο υπουργικό συμβούλιο, όταν σχηματίστηκε νέα κυβέρνηση με τον Μπερίσα ως πρωθυπουργό μετά τις εκλογές του 2005. Επέστρεψε στο Δημοκρατικό Κόμμα στις 7 Μαΐου 2013, αφού έφυγε από το Σοσιαλιστικό Κόμμα τον Μάρτιο. 

Ο Ισλάμι κατείχε τις θέσεις: 

* Μέλος του Κοινοβουλίου της Αλβανίας (1991–σήμερα) 
* Υπουργός Παιδείας (1991) 
* Πρόεδρος του Κοινοβουλίου της Αλβανίας (1991–1992) 
* Υπουργός Επικρατείας (1997–1998) 
* Αντιπρόεδρος της Κυβέρνησης (Απρίλιος 1998 – Οκτώβριος 1998) 
* Υπουργός Οικονομικών (Φεβρουάριος 2002 – Δεκέμβριος 2003) 
* 60ός Υπουργός Εξωτερικών (12 Δεκεμβρίου 2003 – 11 Σεπτεμβρίου 2005) 

## Παραπομπές

* Political Parties in Albania 1912-2006, Afrim Krasniqi, Tirana, 2007.

Κατηγορία:Αλβανοί διπλωμάτες
Κατηγορία:Πρόεδροι της Αλβανίας
Λέλλος Δημητριάδης

Ο **Λέλλος Δημητριάδης** ήταν Ελληνοκύπριος πολιτικός. Διετέλεσε Δήμαρχος Λευκωσίας και βουλευτής στην Εκλογική Περιφέρεια Λευκωσίας εκλεγμένος με το Πατριωτικό Μέτωπο.

## Βιογραφικά στοιχεία
Ο Λέλλος Δημητριάδης γεννήθηκε στη Λευκωσία το 1933. Σπούδασε οικονομικά και νομική. Εργάστηκε ως δικηγόρος. Απεβίωσε στις 9 Απριλίου 2022.

## Πολιτική διαδρομή
Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λευκωσίας με το Πατριωτικό Μέτωπο για την Α΄ Κοινοβουλευτική Περίοδο. Μετά τη διάλυση του Πατριωτικού Μετώπου το 1969 εντάχθηκε στη κοινοβουλευτική ομάδα του Ενιαίου Κόμματος. Την περίοδο 1966-1969 διετέλεσε κοινοβουλευτικός εκπρόσωπος του Πατριωτικού Μετώπου και την περίοδο 1969-1970 διετέλεσε κοινοβουλευτικός εκπρόσωπος του Ενιαίου Κόμματος.

Το 1971 διορίστηκε Δήμαρχος Λευκωσίας θέση στην οποία παρέμεινε έως την 31η Δεκεμβρίου 2001, με εξαίρεση μερικές βδομάδες μεταξύ Ιουλίου-Αυγούστου 1974. Το 1986 ξεκίνησαν οι δημοτικές εκλογές στην Κύπρο και ο Λέλλος Δημητριάδης εκλέχθηκε στις Δημοτικές εκλογές Κύπρου 1986, στις Δημοτικές εκλογές Κύπρου 1991 και στις Δημοτικές εκλογές Κύπρου 1996.

Την περίοδο 1981-2001 διετέλεσε πρόεδρος της Ένωσης Δήμων Κύπρου και πρόεδρος του διοικητικού συμβουλίου του Κεντρικού Σφαγείου Κύπρου.

## Παραπομπές

## Πηγές
*

|-

|-

Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Βουλευτές εκλεγμένοι με το Πατριωτικό Μέτωπο
Κατηγορία:Δήμαρχοι Λευκωσίας
Κατηγορία:Βουλευτές Α΄ Κοινοβουλευτικής Περιόδου (Κύπρος)
Διοργανώσεις Ε.Π.Σ. Έβρου 2018–19

Για την **περίοδο 2018–19**, η Ένωση Ποδοσφαιρικών Σωματείων Έβρου είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Έβρου.

Η πρωταθλήτρια της ΕΠΣ Έβρου έχει τη δυνατότητα να κερδίσει την άνοδο στη Γ΄ Εθνική ερασιτεχνική κατηγορία. Η ομάδα που ανακηρύσσεται κυπελλούχος ΕΠΣ Έβρου, αποκτά το δικαίωμα συμμετοχής στο Κύπελλο Ελλάδας.

## Πρωτάθλημα

Η δομή του πρωταθλήματος της Ε.Π.Σ. Έβρου είναι η εξής:

* Α΄ Κατηγορία
* Β΄ Κατηγορία
** Α Όμιλος
** Β Όμιλος



### Α΄ Κατηγορία
Με τη συμμετοχή 11, ουσιατικά, συλλόγων διεξήχθη η Α΄ Κατηγορία, καθώς η ΠΑΕ Νίψας δε συμμετείχε. Πρωταθλήτρια ανακηρύχθηκε η ομάδα του Ορέστη Ορεστιάδας, η οποία δε δήλωσε συμμετοχή στη Γ΄ Εθνική και την αναπλήρωσε η δεύτερη Ένωση Άνθειας Αρίστεινου που προχώρησε σε συνεργασία/ συγχώνευση με τον ΑΟ Θράκης για τη δημιουργία μιας νέας ομάδας με την επωνυμία Ένωση Αλεξανδρούπολης.

### Β΄ Κατηγορία
Η Β΄ Κατηγορία διεξήχθη με τη συμμετοχή 29 συνολικά ομάδων που χωρίστηκαν σε δυο ομίλους. Οι πρωταθλήτριες κάθε ομίλου κερδίζουν την άνοδο στην Α' Κατηγορία.

#### Α Όμιλος
Η βαθμολογία του ομίλου ήταν:

1 Η ομάδα Α.Ο. Αγνάντια είναι ουσιαστικά η Κ20 του Εθνικού Αλεξανδρούπολης, αναφέρεται και ως Εθνικός Αλεξανδρούπολης Β΄

#### Β Όμιλος
Η βαθμολογία του ομίλου ήταν:

## Κύπελλο

Στο θεσμό του κυπέλλου συμμετέχουν τα σωματεία της Ε.Π.Σ. Έβρου. 

### Τελικός

## Παραπομπές


## Εξωτερικοί σύνδεσμοι

* 

Κατηγορία:Ε.Π.Σ. Έβρου
Κατηγορία:Εγχώρια ποδοσφαιρικά πρωταθλήματα 2018–2019
Κατηγορία:Εγχώρια ποδοσφαιρικά κύπελλα 2018-2019
Αλλάντη (αποσαφήνιση)

Ο όρος **Αλλάντη** μπορεί να αναφέρεται σε:

* Αταλάντη (Βοττιαίας), γνωστή και ως **Αλλάντη**
* Αλλάντη (Αρκαδία)
Warfare 1917

Το ***Warfare 1917*** είναι ένα δωρεάν παιχνίδι στρατηγικής που βασίστηκε στον Α 'Παγκόσμιο Πόλεμο. Το παιχνίδι δημιουργήθηκε από τον Αυστραλό προγραμματιστή ConArtist και δημοσιεύτηκε από το Armor Games. 

Στο παιχνίδι, ο παίκτης διαλέγει είτε τον αγγλικό είτε τον γερμανικό στρατό και καλεί στρατιώτες να πολεμήσουν τον στρατό του εχθρού.  Πέρα από τις διάφορους τύπους στρατιωτών που μπορεί να επιλέξει κανείς, υπάρχουν όπλα μαζικής καταστροφής, όπως τοξικό αέριο ή οβίδες πυροβολικού. Υπάρχει ένα σύστημα πόντων εμπειρίας που επιτρέπει στους παίκτες να αναβαθμίζουν τον εξοπλισμό του στρατού τους. 

Για να κερδηθεί η μάχη υπάρχουν 2 τρόποι: είτε ο ένας στρατός να καταλάβει ολόκληρο το έδαφος είτε να διαλυθεί το ηθικό του εχθρού.  Η γερμανική εκστρατεία είναι η πιο δύσκολη, καθώς οι Άγγλοι θα έχουν καλύτερη τεχνολογία στα περισσότερα επίπεδα. 

Το παιχνίδι έλαβε γενικά ευνοϊκές κριτικές.  Ένα παρόμοιο παιχνίδι, το *Warfare 1944,* δημιουργήθηκε αργότερα, με τους Αμερικανούς και τους Ναζί στο Β' Παγκόσμιο Πόλεμο. 

## Παραπομπές

## Εξωτερικοί σύνδεσμοι

* Warfare 1917  το παιχνίδι 
* https://warfarepedia.fandom.com/wiki/Warfarepedia_Wiki το βίκι του παιχνιδιού 

Κατηγορία:Βιντεοπαιχνίδια ανεπτυγμένα στην Αυστραλία
Κατηγορία:Βιντεοπαιχνίδια στρατηγικής
Κατηγορία:Βιντεοπαιχνίδια φυλλομετρητών
Κατηγορία:Βιντεοπαιχνίδια του 2008
Αλλάντη (Αρκαδία)

Η **Αλλάντη** () ήταν πόλη της αρχαίας Αρκαδίας. Η ύπαρξη της τεκμηριώνεται από το βιβλίο Εθνικά του Στεφάνου του Βυζάντιου.

Η τοποθεσία της Αλλάντης είναι άγνωστη προς το παρόν.

## Παραπομπές

Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Τίνδη

Η **Τίνδη** (), επίσης γνωστή ως **Τίνδιο** (Τίνδιον), ήταν μια πόλη της Χαλκιδικής στην αρχαία Μακεδονία. Η πόλη είχε ενταχθεί στην Αθηναϊκή συμμαχία, δεδομένου ότι στο αθηναϊκό μητρώο για το έτος 434/3 π.Χ., η πόλη της Τίνδης είχε καταβάλει φόρο 3000 δραχμών από κοινού με τις πόλεις Κίθα, Γίγονος, Σμίλα και Λισαία.

Η τοποθεσία της Τίνδης είναι άγνωστη, αλλά μάλλον βρίσκεται εντός των ορίων της Βοττιαίας.

## Παραπομπές


Κατηγορία:Αρχαία Βοττιαία
Κατηγορία:Χαμένες αρχαίες πόλεις
Κατηγορία:Εγκαταλελειμμένοι οικισμοί στην Ελλάδα
Κατηγορία:Πόλεις της αρχαίας Χαλκιδικής
Θαλάσσια αύρα

**Θαλάσσια αύρα** είναι ο άνεμος που πνέει από ένα μεγάλο σώμα νερού προς τη ξηρά, ως αποτέλεσμα των διαφορών της ατμοσφαιρικής πίεσης που δημιουργείται εξαιτίας της διαφοράς θερμοχωρητικότητας μεταξύ νερού και στεριάς. Η θαλάσσια αύρα και η απόγειος αύρα είναι σημαντικοί παράγοντες στους κύριους ανέμους των παραλιακών περιοχών. Ο όρος **άνεμος εκτός της ακτής** μπορεί να αναφέρεται σε άνεμο πάνω από το ανοικτό νερό. 

## Παραπομπές


Κατηγορία:Μετεωρολογία
Libertatia

μικρογραφία|Ο Captain Misson, που περιγράφει ο Johnson ως ιδρυτή της φανταστικής Libertatia
Η **Libertatia** (γνωστή και ως **Libertalia**) ήταν μια υποτιθέμενη αναρχική αποικία που ιδρύθηκε στα τέλη του 17ου αιώνα στη Μαδαγασκάρη από πειρατές υπό την ηγεσία του καπετάνιου James Misson. (επώνυμο που κατά καιρούς γράφεται «Αποστολή», και το όνομα περιστασιακά «Olivier»).

## Υπόβαθρο
Η Libertalia ήταν μια θρυλική ελεύθερη αποικία σφυρηλατημένη από τους πειρατές και τον πειρατή καπετάνιο Misson, αν και ορισμένοι ιστορικοί εξέφρασαν αμφιβολίες για την ύπαρξή του εκτός της λογοτεχνίας. Η Libertatia πήρε το όνομά της από τη λατινική λέξη Liberi που σημαίνει "ελεύθερη". Η ιδέα του Misson ήταν η κοινωνία του να είναι μια κοινωνία στην οποία οι άνθρωποι όλων των χρωμάτων, των θρησκειών και των πεποιθήσεων να ήταν απαλλαγμένοι από κάθε έλεγχο. Ήθελε να δώσει στον λαό της Libertatia την δική του ταυτότητα, και όχι αυτην μιας παλιάς χώρας προέλευσης. Ο ιστορικός και ακτιβιστής Μάρκους Ρέντικερ περιγράφει τους πειρατές ως εξής:

## Κριτική

## Παραπομπές


## Εξωτερικοί σύνδεσμοι
* Of Captain Thomas Tew
* Paul Orton's Thomas Tew page

Κατηγορία:Αναρχισμός
Κατηγορία:Ιστορία της Μαδαγασκάρης
Κατηγορία:Φανταστικές τοποθεσίες
Οσμάν Ορέκ

Ο **Οσμάν Ορέκ** (Λευκωσία, 26 Δεκεμβρίου 1925 - Λονδίνο, 24 Μαρτίου 1999) ήταν Τουρκοκύπριος πολιτικός. Διετέλεσε Υπουργός Άμυνας και βουλευτής της Κυπριακής Δημοκρατίας στην Εκλογική Περιφέρεια Λευκωσίας.

## Βιογραφικά στοιχεία
Ο Οσμάν Ορέκ γεννήθηκε στη Λευκωσία στις 26 Δεκεμβρίου 1925. Ομιλούσε, πέρα από την τουρκική, την ελληνική και την αγγλική γλώσσα. Σπούδασε νομική στο Πανεπιστήμιο της Κωνσταντινούπολης και στο Μίτολ Τεμπλ. Ήταν δικηγόρος.

Απεβίωσε στις 24 Μαρτίου 1999 στο Λονδίνο.

## Πολιτική διαδρομή
Τον Απρίλιο του 1959 ήταν μέλος της μεταβατικής επιτροπής,που είχε ως στόχο να καταρτίσει σχέδια προσαρμογής και αναδιοργάνωσης της κυβερνητικής μηχανής για τη μεταβίβαση της εξουσίας από την αποικιοκρατική κυβέρνηση στην ανεξάρτητη Κυπριακή Δημοκρατία, έχοντας θέση προσωρινής κυβέρνησης. Ο Οσμάν Ορέκ ανέλαβε το Υπουργείο Άμυνας για την περίοδο 2 Απριλίου 1959 - 15 Αυγούστου 1960.

Εκλέχτηκε βουλευτής στις βουλευτικές εκλογές του 1960 στην Εκλογική Περιφέρεια Λευκωσίας με την Εθνική Τουρκική Ένωση Κύπρου για την Α΄ Κοινοβουλευτική Περίοδο.  Ωστόσο, πριν την πρώτη συνεδρία της βουλής, διορίστηκε Υπουργός Άμυνας στην Κυβέρνηση Αρχιεπισκόπου Μακαρίου Γ΄ 1960, θέση στην οποία παρέμεινε έως τις 23 Δεκεμβρίου 1963 που οι Τουρκοκύπριοι αποχώρησαν από την κυβέρνηση της Κυπριακής Δημοκρατίας.

## Παραπομπές

## Πηγές
*
*

|-

Κατηγορία:Βουλευτές Λευκωσίας
Κατηγορία:Κύπριοι δικηγόροι
Κατηγορία:Βουλευτές εκλεγμένοι με την Εθνική Τουρκική Ένωση Κύπρου
Κατηγορία:Υπουργοί Άμυνας (Κύπρος)
Κατηγορία:Κυβέρνηση Αρχιεπισκόπου Μακαρίου Γ΄ 1960
Κατηγορία:Βουλευτές Α΄ Κοινοβουλευτικής Περιόδου (Κύπρος)
Κατηγορία:Απόφοιτοι του Τμήματος Νομικής του Πανεπιστημίου της Κωνσταντινούπολης
Αντωνιόπολη (Παφλαγονία)

Η **Αντωνιόπολη** () ήταν πόλη της αρχαίας Παφλαγονίας. Η πόλη κατοικήθηκε κατά την διάρκεια της Ρωμαϊκής και Βυζαντινής εποχής.

Η τοποθεσία της Αντονιόπολης είναι πλησίον του Τσερκές της Ασιατικής Τουρκίας.

## Παραπομπές


Κατηγορία:Οικισμοί της αρχαίας Παφλαγονίας
Κατηγορία:Εγκαταλελειμμένοι οικισμοί στην Τουρκία
Κατηγορία:Ρωμαϊκές πόλεις στην Τουρκία
Κατηγορία:Οικισμοί της Βυζαντινής Αυτοκρατορίας
Κατηγορία:Ιστορία της Επαρχίας του Τσανκιρί
Βάργασα (βόρεια Καρία)

Τα **Βάργασα** () ήταν μια μεσόγεια πόλη στο βόρειο τμήμα της αρχαίας Καρίας. Κατοικήθηκε κατά την Ελληνιστική και Ρωμαϊκή εποχή.

Η τοποθεσία της πόλης βρίσκεται κοντά στο Χαϊντερέ/Καβακλί της Ασιατικής Τουρκίας.

## Παραπομπές

Κατηγορία:Ρωμαϊκές πόλεις στην Τουρκία
Κατηγορία:Εγκαταλελειμμένοι οικισμοί στην Τουρκία
Κατηγορία:Αρχαίες πόλεις της Καρίας
Σιντάρτα (μυθιστόρημα)

Το **Σιντάρτα** (πρωτότυπος τίτλος: **Siddhartha**) είναι μυθιστόρημα του Έρμαν Έσσε που ασχολείται με το πνευματικό ταξίδι της προσωπικής ανακάλυψης ενός άνδρα ονόματι Σιντάρτα κατά την εποχή του Βούδα Γκαουτάμα. Το βιβλίο είναι το ένατο μυθιστόρημα του Έσσε και γράφτηκε στα γερμανικά, με απλό, λυρικό ύφος. Δημοσιεύθηκε στις Η.Π.Α. το 1951 και απέκτησε επιρροή στη δεκαετία του 1960. Ο Έσσε αφιέρωσε το πρώτο μέρος στον Ρομαίν Ρολάν και το δεύτερο μέρος στον ξάδελφό του, Βίλχελμ Γκούντερτ.

## Παραπομπές


Κατηγορία:Γερμανικά μυθιστορήματα
Κατηγορία:Φιλοσοφικά μυθιστορήματα
Κατηγορία:Αλληγορία
Αντιπρόεδρος των Ομόσπονδων Πολιτειών Μικρονησίας

Ο **Αντιπρόεδρος των Ομόσπονδων Πολιτειών Μικρονησίας** είναι η δεύτερη υψηλότερη θέση στις Ομόσπονδες Πολιτείες Μικρονησίας μετά τον Πρόεδρο. Ο Αντιπρόεδρος αναπληρώνει τον Πρόεδρο και αποτελεί μέρος του νομοθετικού σώματος.
Πρώτος αντιπρόεδρος διετέλεσε ο Πέτρους Ταν από το 1979 ως το 1983. Ακολουθεί κατάλογος με τους διατελέσαντες αντιπροέδρους: 

## Παραπομπές


## Δείτε επίσης
*Πρόεδρος των Ομόσπονδων Πολιτειών Μικρονησίας

*
Τζέρεμι Χαντ (πολιτικός)

Ο **Τζέρεμι Ρίτσαρντ Στρέυνσαμ Χαντ** (αγγλικά: *Jeremy Richard Streynsham Hunt*, 1 Νοεμβρίου 1966) είναι Βρετανός πολιτικός, που υπηρετεί ως Καγκελάριος του Θησαυροφυλακίου του Ηνωμένου Βασιλείου, από τον Οκτώβριο του 2022, θέση στην οποία υπηρέτησε υπό την Κυβέρνηση της Λιζ Τρας, και υπό την Κυβέρνηση του Ρίσι Σούνακ.  

Είναι βουλευτής της Βουλής των Κοινοτήτων του Ηνωμένου Βασιλείου για την εκλογική περιφέρεια του Νοτιοδυτικού Σάρρεϋ, από τον Μάιο του 2005.  

Υπηρέτησε ως Υπουργός Εξωτερικών του Ηνωμένου Βασιλείου, υπό την Κυβέρνηση της Τερέζας Μέι, από το 2018 έως το 2019, και υπό τις Κυβερνήσεις του Ντέιβιντ Κάμερον ως Υπουργός Υγείας και Κοινωνικής Φροντίδας (2012–2018) και ως Υπουργός Πολιτισμού και Αθλητισμού (2010–2012).  

Εξελέγη πρώτη φορά βουλευτής με το Συντηρητικό Κόμμα στις εκλογές του 2005 αντιπροσωπεύοντας εκλογική έδρα της κομητείας του Σάρρεϋ στην νότια Αγγλία.

## Βιογραφικά Στοιχεία
Ο Τζέρεμι Χαντ γεννήθηκε στο Λονδίνο τον Νοέμβριο του 1966 και μεγάλωσε στο Σάρρεϋ της Αγγλίας. Είναι υιός αξιωματικού του Βασιλικού Ναυτικού, του Ναυάρχου Σερ Νίκολας Χαντ. Φοίτησε στο Τσαρτεχάουζ, ένα από τα πιο γνωστά σχολεία της Αγγλίας, και αργότερα σπούδασε Φιλοσοφία, Πολιτική και Οικονομικά (PPE) στο Πανεπιστήμιο της Οξφόρδης, λαμβάνοντας πτυχίο (BA) το 1987 με βαθμό άριστα.  

### Καριέρα
Είχε μια επιτυχημένη πορείας ως επιχειρηματίας ιδρύωντας τον εκδοτικό οίκο Hotcourses που δραστηριοποιήθηκε στην Βρετανία και την Ιαπωνία. 

Εξελέγη βουλευτής με το Συντηρητικό Κόμμα, το 2005. Πέντε χρόνια αργότερα, με την άνοδο των Συντηρητικών στην εξουσία, διορίστηκε Υπουργός Πολιτισμού, όπου μεταξύ άλλων ήταν αρμόδιος για την διεκπεραίωση των Ολυμπιακών Αγώνων του 2012 στο Λονδίνο. Κατόπιν θήτευσε επί έξι έτη (2012–2018) ως Υπουργός Υγείας, ο μακροβιότερος Βρετανός προϊστάμενος αυτού του υπουργείου.  

Τον Ιούλιο του 2018 ανέλαβε το Υπουργείο Εξωτερικών μετά από την παραίτηση του Μπόρις Τζόνσον. Παρέμεινε στο αξίωμα έως τον Ιούλιο του 2019. 

Στις εσωκομματικές εκλογές του 2019 για την ηγεσία των Συντηρητικών ήταν ο βασικός ανθυποψήφιος εναντίον του Μπόρις Τζόνσον. Ήταν επίσης ανεπιτυχώς υποψήφιος για τις εσωκομματικές εκλογές του 2022 για την ηγεσία των Συντηρητικών. 

#### Καγκελάριος του Θησαυροφυλακίου
Τον Οκτώβριο του 2022, διορίστηκε από την πρωθυπουργό Λιζ Τρας, ως Καγκελάριος του Θησαυροφυλακίου (Υπουργός Οικονομικών του Ηνωμένου Βασιλείου), ύστερα από την αποπομπή του Κουάζι Κουαρτένγκ. 

Κατά τον σχηματισμό της Κυβέρνησης του νέου πρωθυπουργού Ρίσι Σούνακ, ανακοινώθηκε ότι θα παραμείνει στην θέση του Καγκελαρίου του Θησαυροφυλακίου. 

## Παραπομπές


Κατηγορία:Υπουργοί Οικονομικών (Ηνωμένο Βασίλειο)
Κατηγορία:Βρετανοί πολιτικοί
Κατηγορία:Υπουργοί Εξωτερικών του Ηνωμένου Βασιλείου
Κατηγορία:Πολιτικοί του Συντηρητικού Κόμματος (Ηνωμένο Βασίλειο)
Κατηγορία:Μέλη της Βουλής των Κοινοτήτων (Ηνωμένο Βασίλειο)
Κατηγορία:Απόφοιτοι του Πανεπιστημίου της Οξφόρδης